stanford-oval/wikipedia huggingface dataset:
ליירה מקי
קריירה

מקי הגיעה לראשונה לתשומת לב הציבור ב-2014, עם פרסום פוסט בבלוג שכותרתו "מכתב לעצמי בת ה-14" שבו תיארה את האתגרים של התבגרות כנערה מהקהילה הלהטב"קית בבלפסט. הפוסט עובד אחר כך לסרט קצר. עבודתה של מקי כעיתונאית כללה מספר כתבות שהופיעו בתקשורת המקומית והבינלאומית. בין אלה היו מאמרים שכתבה עבור Mosaic Science (פורסם מחדש על ידי The Atlantic), טלגרף בלפסט (אנ'), Private Eye ובאזפיד (אנ'). היא הייתה גם עורכת עבור Mediagazer, פיד חדשות המבוסס בארצות הברית. בשנת 2016 מגזין פורבס הכתיר אותה כאחת מ"30 הצעירים מגיל 30 בתקשורת" בזכות עבודתה ככתבת תחקיר.
פרסום ספרה הראשון, ספר עיון שכותרתו "מלאכים עם פנים כחולות", היה מתוכנן לצאת לאור. הספר עוסק בהריגת חבר פרלמנט מבלפסט רוברט ברדפורד על ידי הפלג החמוש PIRA של הצבא האירי הרפובליקני. מקי חיפשה מימון המונים כדי לממן את הוצאת הספר והוא היה אמור לצאת לאור על ידי הוצאת אקסליבור. לאחר מכן חתמה על עסקת שני ספרים עם פבר ופבר (אנ'). ספרה השני, "הילדים האבודים", היה אמור לצאת לאור ב-2020, אבל נשאר לא גמור. הספר עסק בהיעלמותם של תומאס ספנס וג'ון רוג'רס מכביש Falls Road (אנ') בנובמבר 1974. ההוצאה השוותה את הספר ל-"Stasiland" (אנ') מאת הסופרת האוסטרלית אנה פונדר (אנ') ול"הנעדרים" מאת הסופר הסקוטי אנדי אוהגן (אנ')
מקי כתבה על התוצאות של הסכסוך בצפון אירלנד. היא כתבה מאמר מפורסם בשם "התאבדות של תינוקות הפסקת אש", שעסק בתופעת התאבדויות בגיל העשרה של הדור שנולד אחרי הפסקת האש. בזמן מותה, מקי עסקה בחקירת רציחות לא פתורות במהלך שנות הסכסוך בצפון אירלנד של סוף המאה ה-20. במרץ 2019 עיתונאי האייריש טיימס, מרטין דויל, כלל את מקי במאמרו "10 כוכבים עולים בכתיבה האירית".
ב-2017 היא הרצתה לועידת TED בנושא "איך שיחות לא נוחות יכולות להציל חיים" על פיגוע הירי במועדון הלהט"ב באורלנדו.
מותה

ב-18 באפריל 2019, מקי נורתה במהלך התפרעות באזור קאגן של דרי, צפון אירלנד. האלימות פרצה לאחר פשיטות משטרה על מתנגדי המשטר במטרה לתפוס תחמושת לקראת המצעד השנתי, שהיה אמור להיערך באזור באותו סוף השבוע, לציון מרידת חג הפסחא ב-1916, שנחשב לאחד האירועים החשובים ביותר במאבק על עצמאותה של אירלנד. עם תחילת החיפושים, קהל גדול התאסף באזור, פצצות תבערה הושלכו לעבר שוטרים ושני כלי רכב הוצתו. לפי עדות המשטרה יורה אחד ירה עד שתים עשרה יריות לעבר שוטרים. מקי נפצעה מירי תועה של אחד החמושים לעבר המשטרה ובהמשך נקבע מותה. הירי תועד בסרטון שבו נראית מקי מרימה את הטלפון שלה במטרה לצלם את העימותים, ומתועד בו גם אדם החמוש באקדח. המשטרה הפיצה את הסרטון במטרה לזהות את הרוצח.
ראש ממשלת בריטניה תרזה מיי כינתה ה את הרצח "מזעזע וחסר טעם". היא אמרה כי "מקי מתה בעת מילוי תפקידה באומץ רב". טישך אירלנד ליאו ורדקר אמר "אנו סולידריים גם עם אנשי דרי וגם עם קהילת העיתונות כולה. אנחנו לא יכולים להרשות לאלה שרוצים להפיץ אלימות, פחד ושנאה לגרור אותנו בחזרה אל העבר". נשיא אירלנד, מייקל ד. היגינס, אמר: "אובדן של עיתונאי בכל עת בכל חלק של העולם הוא התקפה על האמת עצמה". מנהיגים מרחבי העולם גינו את הרצח, בהם גם נשיא ארצות הברית לשעבר ביל קלינטון שלקח חלק בגיבוש הסכם השלום ב-1998, אשר סיים עשרות שנים של מהומות אלימות, שבמהלכן נהרגו כ-3,600 בני אדם. בציוץ בחשבון הטוויטר שלו כתב קלינטון כי הוא שבור לב והוסיף: "אנחנו לא יכולים לוותר על 21 שנים של שלום שהושג בתהליך ממושך".
מנהיגי המפלגות המרכזיות של צפון אירלנד, המפלגה היוניוניסטית הדמוקרטית, שין פיין, מפלגת הירוקים של צפון אירלנד (אנ'), מפלגת העבודה הסוציאל-דמוקרטית, UUP (אנ') ואליאנס (אנ') גינו בהופעה משותפת נדירה את הרצח ותיארו אותו כ"התקפה על כל אנשי הקהילה, על תהליכי השלום והדמוקרטיה"
ב-20 באפריל 2019 המשטרה עצרה שני צעירים בני 18 ו-19 בחשד למעורבות ברצח מקי.
הערות שוליים

1 2  טרור בצפון אירלנד: עיתונאית נרצחה מירי של פעילי מחתרת סוררת, באתר וואלה, 19 באפריל 2019
↑  השתתפות באבל על מות ליירה מקי, באתר של הארגון headliners
↑  North Belfast student wins national award , 29 באוגוסט 2006
↑  Tributes paid to former Birmingham student Lyra McKee shot dead in Derry, באתר החדשות Birmingham Mail
↑  Gay journalist Lyra McKee shot dead in Northern Ireland riots , באתר Pink News
↑  Lyra McKee didn’t die in the cause of Irish ‘freedom’. She was Irish freedom , הגרדיאן 19 באפריל 2019
↑  Lyra McKee on growing up gay in Belfast: ‘I used to bargain with God not to send me to hell’, באייריש טיימס, 26 בינואר 2017
1 2 3  She dedicated herself to covering Northern Ireland, באתר CNN 19 באפריל 2019
1 2  "Lyra McKee: A rising star of investigative journalism". Independent News and Media. 19 באפריל 2019. {{cite web}}:  (עזרה)
↑  Calder, Tina (19 באפריל 2019). "Press Statement – REF: Death of journalist Lyra McKee". Excalibur Press. {{cite web}}:  (עזרה)
1 2  Doyle, Martin (19 באפריל 2019). "Lyra McKee: Lost Girl of the Troubles". The Irish Times. The Irish Times Trust. {{cite news}}:  (עזרה)
↑  Onwuemezi, Natasha (9 באפריל 2018). "Faber signs two from 'rising star' Lyra McKee". The Bookseller. {{cite web}}:  (עזרה)
↑  McKee, Lyra (19 בינואר 2016). "Suicide of the Ceasefire Babies". Mosaic (באנגלית). {{cite web}}:  (עזרה)
↑  "Off-duty journalist shot dead during Northern Ireland riot". Reuters. 19 באפריל 2019. {{cite web}}:  (עזרה)
↑  Doyle, Martin (15 במרץ 2019). "Best of Irish: 10 rising stars of Irish writing". The Irish Times Trust. {{cite news}}:  (עזרה)
↑  דני מולכו, "אירוע טרור": 2 נערים נעצרו בחשד לרצח עיתונאית בצפון אירלנד, באתר חדשות 13, 20 באפריל 2019
1 2 3 4  "Journalist shot dead in Derry during rioting in the city". BBC News. 19 באפריל 2019. {{cite web}}:  (עזרה)
↑  הסלולרי והאקדח: תועד רצח עיתונאית בצפון אירלנד, באתר ynet, 21 באפריל 2019
| --- | --- |
בקרת זהויות :  GND: 1185711341  LCCN: nb2021011848  VIAF: 5331155769094727880003   WorldCat (עם VIAF): 5331155769094727880003 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ליירה מקי".
פרופסור מפוזר

דמותו של הפרופסור המפוזר
פרופסור מפוזר הוא סטריאוטיפ המתאר בדרך כלל מלומד או איש אקדמיה מוכשר, שהברק האקדמי שלו מלווה בתפקוד נמוך מהמקובל בתחומים אחרים, מה שמוביל לשכחה ולטעויות. הדבקת הסטריאוטיפ דווקא לפרופסורים נובעת ממחשבה נפוצה שפרופסורים שקועים כל כך במחקר שלהם, שהם מעניקים תשומת לב מועטה לכל דבר אחר.
אחד ההסברים לתופעה של "פרופסור מפוזר" היא התפיסה שלעיתים קרובות המיומנויות של אנשים מוכשרים מאוד מפוזרות בצורה לא אחידה - הם מבריקים בתחומי החוזקה שלהם אבל מתפקדים מתחת לממוצע במדדים אחרים של יכולת.
הפרופסור המפוזר משמש כדמות אופי בתחומים רבים של האמנות הפופולרית. עיקר השימוש בדמות זו נעשה לקבלת אפקט קומי. לעיתים מעורבות התכונות של הפרופסור המפוזר עם אלו של דמות דומה - המדען המטורף, להגברת האפקט. ההבדל העיקרי הוא שפרופסורים מפוזרים הם שכחנים וחסרי זהירות, אך בסופו של דבר אינם גורמים נזק - בזדון או שלא בזדון.
הפרופסור המפוזר הוא דמות "טובה" – הטעויות שהוא עושה אינן נעשות מתוך כוונה רעה, ולעיתים כאשר הוא מגלה אותן, הן מביכות אותו והוא מתנצל עליהן.
מאפיינים חזותיים

הפרופסור המפוזר ילבש בדרך כלל בגדים שאינם תואמים זה לזה, ובאופן רשלני משהו (למשל כיפתור שגוי של החולצה), לעיתים ילבש לבוש אקדמי.
משקפי קריאה בקצה האף, או על ראשו כאשר הוא שוכח היכן הניח אותם.
חפצים "מציצים" מהכיסים. פעמים רבות אלו הם ספרים.
מטרייה (אותה הוא אמור לשכוח).
שיער לבן ולא מסודר.
היסטוריה

המקורות לדמות הפרופסור המפוזר עתיקים מאוד. ההיסטוריה מלאה בדמויות אמיתיות להן "הודבק" הסטריאוטיפ, בצדק או שלא בצדק: הביוגרף היווני הקדום דיוגנס לארטיוס כתב שהפילוסוף תאלס הלך בלילה כשעיניו ממוקדות בשמים וכתוצאה מכך נפל לבאר. ארכימדס, תומאס אקווינס, אייזק ניוטון, אדם סמית, אנדרה-מארי אמפר, ז'אק אדמר, סיואל רייט, ניקולה טסלה, נורברט וינר ופייר קירי נחשבו כולם כחוקרים שתשומת הלב שלהם הופנתה לפעילותם האקדמית ובתחומים אחרים גילו פיזור דעת.
דמות הפרופסור המפוזר מופיעה בבדיחות כחלק מהפולקלור.
במאה ה-20, הפך אלברט איינשטיין למעין אב-טיפוס של הדמות. דמותו יצרה דגם מועדף לתיאורים של פרופסורים מפוזרים; פניו האקספרסיביות ותסרוקתו הייחודית הועתקו רבות והוגזמו. פרדריק גולדן כתב במגזין טיים שאיינשטיין היה "חלומו של קריקטוריסט שהתגשם".
היסטוריה > דוגמאות בולטות בשימוש מודרני

בספרות: דמות "הפרופסור" ב"האריה, המכשפה וארון הבגדים", אלבוס דמבלדור בסדרת הארי פוטר.
בקולנוע: הפרופסור המפוזר (1961), דוק בראון בטרילוגיית בחזרה לעתיד.
בקומיקס: פרופסור קלקולוס מספרי טינטין.
טלוויזיה: לודוויג פון דרייק של וולט דיסני, ריק סנצ'ז מהסדרה ריק ומורטי.
ראו גם

פיזור הדעת
הערות שוליים

↑  https://kotar.cet.ac.il/KotarApp/Index/Page.aspx?nBookID=95715709&nTocEntryID=95717259&nPageID=95715739
↑  https://web.archive.org/web/20060221080452/http://www.time.com/time/time100/poc/magazine/albert_einstein5a.html
אלברט איינשטיין עם לשונו בחוץ
מי שעומד מאחורי...

| --- | --- |

 בימוי:  מאט בטינלי-אולפין טיילר ג'ילט
 הופק בידי:  טריפ וינסון ג'יימס ונדרבילט ויליאם שרק בראדלי ג'יי. פישר
 תסריט:  גיא בוסיק ר. כריסטופר מרפי
 עריכה:  טרל גיבסון
 שחקנים ראשיים:  סמארה ויבינג אדם ברודי מארק או'בריאן הנרי צ'רני אנדי מקדואל
 מוזיקה:  בריאן טיילר
 צילום:  ברט יוטקייביץ'
 מדינה:  ארצות הברית
 חברת הפקה:  מיתולוגי אנטרטיינמנט סרטי וינסון
 חברה מפיצה:  פוקס סרצ'לייט פיקצ'רס
 שיטת הפצה:  וידאו על פי דרישה 
 הקרנת בכורה:  27 ביולי 2019 (פנטזיה) 21 באוגוסט 2019 (ארצות הברית)
 משך הקרנה:  95 דקות
 שפת הסרט:  אנגלית
 סוגה:  קומדיית אימה
 תקציב:  6 מיליון דולרים
 הכנסות:  57.6 מיליון דולרים
 אתר רשמי
 דף הסרט ב־IMDb
 
"מי שעומד מאחורי..." (באנגלית: Ready or Not) הוא סרט קומדיית אימה אמריקאי, אשר בוים על ידי מאט בטינלי-אולפין וטיילר ג'ילט, הופק על ידי טריפ וינסון, ג'יימס ונדרבילט, ויליאם שרק ובראדלי ג'יי. פישר, הוסרט על ידי גיא בוסיק ור. כריסטופר מרפי ונערך על ידי טרל גיבסון. רווחיו של הסרט עומדים על כ-57.6 מיליון דולרים.
הסרט הוקרן לראשונה ב-27 ביוני 2019 בפסטיבל הסרטים הבינלאומי של פנטזיה. הוא עלה לאקרנים בארצות הברית ב-21 באוגוסט 2019.
עלילה

הסרט מתחיל בכך שבילדותו, נקלע דניאל לה דומאס (אדם ברודי) במצב בו חתן בשם צ'ארלס מבקש ממנו עזרה. במקום זאת, הוא קורא לבני משפחתו הלבושים במסיכות ובגלימות, שהורגים את אותו החתן, תוך שכלתו זועקת שלא יעשו זאת. בהמשך, מתגלה כי מדובר במסורת של בני המשפחה.
שלושים שנה לאחר מכן, אחיו של דניאל, אלכס (מארק או'בריאן), שמנהל את החברה המשפחתית אמור להתחתן עם גרייס (סמארה ויבינג). ביום חתונתה פוגשת גרייס את משפחת לה דומאס: דניאל ואשתו האדישה צ'רטי; אחותו של אלכס המכורה לקוקאין, אמילי, בעלה פיץ' והבנים שלהם ג'ורג'י וגייב; דודתו של אלכס, הלן והוריו טוני ובקי. לאחר טקס מסוים, טוני מסביר שאביו הקדום ויקטור לה דומאס עשה עסקה עם אדם בשם "לה בייל" במסגרתו תקיים המשפחה מסורת: כל חתן או כלה חדשים יבחרו קלף משחק מתיבתו של לה בייל. מה שייצא באותו הקלף, יצטרך להתממש (עד עלות השחר) גם אם מדובר ברצח אותו החתן או אותה הכלה. לבסוף, מגלה גרייס על כך; דבר שמוביל אותה להילחם בבני המשפחה.
בסוף הסרט, לא מצליחים בני משפחת לה דומאס להרוג את גרייס, דבר שמוביל לכך שראשיהם מתפוצצים. זאת, תוך שגרייס צופה בכל זה ומחכה שהמשטרה תגיע.
ליהוק

סמארה ויבינג – גרייס לה דומאס, כלתו ואשתו הצעירה של אלכס
מארק או'בריאן – אלכס לה דומאס, בעלה של גרייס, אחיה של דניאל ואמילי
צ'ייס צ'רצ'יל – אלכס לה דומאס הצעיר
אדם ברודי – דניאל לה דומאס, אחיהם האלכוהוליסט של אלכס ואמילי
אטיין קליצ'י – דניאל לה דומאס הצעיר
הנרי צ'רני – טוני לה דומאס, אביהם של דניאל, אמילי ואלכס
אנדי מקדואל – בקי לה דומאס, אמם של דניאל, אמילי ואלכס
קייט זיגלר – בקי לה דומאס הצעירה
מלאני סקרופאנו – אמילי לה דומאס-בראדלי, אחותם המכורה לקוקאין של דניאל ואלכס
קריסטיאן ברון – פיץ' בראדלי, בעלה של אמילי
אליס לווק – צ'רטי לה דומאס, אשתו של דניאל
ניקי גואדגני – הלן לה דומאס, דודתם של דניאל, אמילי ואלכס
אלנה דונקלמן – הלן לה דומאס הצעירה
ג'ון רלסטון – סטיבנס, משרתה של משפחת לה דומאס
ליאם מקדונלד – ג'ורג'י בראדלי, הבן של פיץ' ואמילי
האנקה טלבוט – קלרה, משרתת
סלין צאי – טינה, משרתת
דניאלה ברבוסה – דורה, משרתת
אנדרו אנתוני – צ'ארלס, בעלה המנוח של הלן ודודם של אלכס, אמילי ודניאל
נט פקסון – קולו של ג'סטין, עובד בחברת הסיוע לתיקוני הרכב של משפחת לה דומאס
גיא בוסיק ור. כריסטופר מרפי – כותבי הסרט, כמדריכי "כיצד להשתמש בקשת" (ללא קרדיט)
ג'יימס ונדרבילט – מפיק הסרט, לה בייל (ללא קרדיט). השם "לה בייל" הוא אנגרמה לשם בליעל; כינוי לאדם בעל תכונות מוסריות שליליות. מקובל לפרש את השם על פי האטימולוגיה "בלי-על", שפירושה "ללא תועלת", ללא עילוי, או ללא עול (של מוסר או יראת שמים).
הפקה

בנובמבר 2017 הוכרז כי מאט בטינלי-אולפין וטיילר ג'יל יביימו את הסרט, לפי תסריט שכתבו גיא בוסיק ור. כריסטופר מרפי. "מי שעומד מאחורי..." הופק על ידי טריפ וינסון, ג'יימס ונדרבילט, ויליאם שרק ובראדלי ג'יי. פישר ונערך על ידי טרל גיבסון. מאוגוסט עד אוקטובר 2018 לוהקו לסרט סמארה ויבינג, אנדי מקדואל, אדם ברודי, מארק או'בריאן, מלאני סקרופאנו, הנרי צ'רני ואליס לווק.
שלב הצילומים החל ב-15 באוקטובר 2018 והסתיים ב-19 בנובמבר 2018. הצילום בן 26 הימים התרחש במיקומים באזור טורונטו, כולל טירת קאסה לומה, פארק סאניברוק וכן, באחוזת פארקווד באונטריו.
סרט המשך

ב-12 באוקטובר 2024, הפקת סרט המשך הוכרזה רשמית. ההודעה נמסרה על ידי Radio Silence במהלך הקרנת הסרט המקורי. תאריך תחילת הצילומים והפצת הסרט יוכרזו מאוחר יותר. סאמארה ויבינג תשתתף גם בסרט ההמשך. היא ציינה בראיון שהיא "בפנים", אם כי עדיין לא בוצעה חתימת הסכם רשמית.
הערות שוליים

↑  Ryan FaughnderStaff Writer Aug. 21, 2019 7 Am Pt, Now in theaters: Every movie that didn't want to compete with Disney, Los Angeles Times, ‏2019-08-21 (באנגלית אמריקאית)
↑  Ready or Not, Box Office Mojo
1 2  Ready or Not, 2019-03-12, נבדק ב-2021-05-26
↑  Ready or Not (2019) - Financial Information, The Numbers
↑  Metzger & Coogan (1993) Oxford Companion to the Bible, עמוד 77.
↑  Dave McNary, Dave McNary, Samara Weaving to Star in Thriller ‘Ready or Not’ for Fox Searchlight, Variety, ‏2018-08-23 (באנגלית אמריקאית)
↑  Amanda N'Duka, Amanda N'Duka, Adam Brody & Mark O’Brien Join ‘Ready Or Not’ Thriller At Fox Searchlight, Deadline, ‏2018-10-18 (באנגלית אמריקאית)
↑  Amanda N'Duka, Amanda N'Duka, Eden Brolin Joins Vince Vaughn In ‘Arkansas’; Fox’s ‘Ready or Not’ Adds Elyse Levesque, Deadline, ‏2018-10-24 (באנגלית אמריקאית)
↑  Christopher Marc, Fox Searchlight's Thriller 'Ready Or Not' Starring Samara Weaving Shoots October-November, TheGWW.com, ‏2018-09-15 (באנגלית אמריקאית)
↑  Anthony D'Alessandro, ‘Ready Or Not 2’ Is Happening With Samara Weaving & Radio Silence Returning, Deadline, ‏2024-10-13 (באנגלית אמריקאית)
| --- | --- |
בקרת זהויות :  MusicBrainz release group: 9b2ee1e1-39f2-43e8-b56a-120cccf544f5
נינה הוס

| --- | --- |

 לידה:  7 ביולי 1975 (בת 49) שטוטגרט, באדן-וירטמברג, גרמניה המערבית 
 מדינה:  גרמניה 
 תקופת הפעילות:  מ-1996
 מקום לימודים:  Merz-Schule  האקדמיה לדרמה ע"ש ארנסט בוש 
 בן או בת זוג:  Alex Silva (2015–?) 
 פרסים והוקרה:  מסדר ההצטיינות של ברלין (2010)  דוב הכסף לשחקנית הטובה ביותר (2007)  Eysoldt-Ring (2006)  דב ברלין (2006)  מסדר ההצטיינות של באדן-וירטמברג (2009)  פרס מבקרי הקולנוע הגרמנים (22 בפברואר 2021)  צלב מסדר ההצטיינות של הרפובליקה הפדרלית של גרמניה (2013)  בפסקה זו 2 רשומות נוספות שטרם תורגמו 
 פרופיל ב-IMDb
 
נינה הוס (בגרמנית: Nina Hoss; נולדה ב-7 ביולי 1975) היא שחקנית גרמנייה.
ביוגרפיה

הוס נולדה בשטוטגרט, גרמניה לאב פוליטיקאי ואם שחקנית.
בילדותה הציגה מחזות ברדיו ובגיל ארבע עשרה החלה להופיע על בימות התיאטרון.
ב-1997 סיימה ללמוד באקדמיה למשחק בברלין.
ב-2009 הייתה חברה בצוות השופטים של פסטיבל לוקרנו וב-2011 של פסטיבל הסרטים הבינלאומי בברלין. היא קיבלה מספר אותות הוכרה ממשלתיים וביניהם מסדר הכבוד של הרפובליקה הפדרלית של גרמניה ומסדר האמנויות והספרות.
ב-2019 החלה לשמש כחברה באקדמיה האמריקאית לקולנוע.
קריירה

ב-1996 ביצעה את פריצתה בתחום המשחק כששיחקה בסרט "Das Mädchen Rosemarie" המבוסס על סיפור אמיתי אודות נערת ליווי גרמנייה.
ב-2002 שיחקה בקומדיה "Nackt" אודות שלושה זוגות חברים הנפגשים לארוחת ערב המהווה מוקד למתח ולדיבורים אודות אהבה ומין.
ב-2006 שיחקה בסרט "Elementarteilchen" המבוסס על רומן מאת מישל וולבק. ב-2007 שיחקה בסרט המתח ילה (Yella) כאישה הבורחת מבעלה. ב-2008 גילמה את התפקיד הראשי בסרט "אישה בברלין" המבוסס על הספר אישה בברלין.
ב-2010 הופיע בסרט הערפדים "Wir sind die Nacht". ב-2012 גילמה רופאה המנסה לברוח ממזרח גרמנייה בסרט "ברברה" שזכה להצלחה ואף נשלח להתמודד מטעם גרמניה לפרס האוסקר לסרט הזר.
בין 2014–2017 שיחקה סוכנת גרמנייה בסדרה האמריקאית "הומלנד".
בשנת 2020 שיחקה בסדרה "המובסים" בהפקת נטפליקס, לצד טיילור קיטש, אנסון בון, סבסטיאן קוך ואחרים.
בשנת 2022 שיחקה בסרטו של טאריק צאלח "חוזה מסוכן" לצד כריס פיין. עוד בשנת 2022 תצטרף לקאסט העונה השלישית של הסדרה "ג'ק ראיין" בפריים וידאו, ושיחקה לצד של קייט בלאנשט בסרט הדרמה של טוד פילד "טאר המנצחת"; אשר הוקרן בבכורה ב-1 בספטמבר 2022 בפסטיבל הסרטים של ונציה.
בשנת 2023 שיחקה בסרט הרומני "Do Not Expect Too Much from the End of the World" בתפקיד הראשי של דוריס.
בשנת 2024 שיחקה בסרט הצרפתי "Langue étrangère" בבימויה של קלייר ברגר. בינואר של אותה שנה, החלה להצטלם לסרטה של ניה דאקוסטה "הדה" המבוסס על המחזה הדה גאבלר מאת הסופר הנורווגי הנריק איבסן.
הערות שוליים

↑  זהר וגנר, "ברברה": היה רוצה להיות "חיים של אחרים", באתר הארץ, 29 בנובמבר 2012
| --- | --- |
בקרת זהויות :  NLI: 987007330145205171  PLWABN: 9812443969105606  BIBSYS: 7004336  BNE: XX5060750  BnF: cb16192887m (data)  CANTIC: a19594306  GND: 12448039X  ISNI: 0000 0001 1681 5202  LCCN: nr97032706  MusicBrainz: 8d8fae34-af33-4f6c-863a-66e58d0ff404  NKC: xx0059239  NLK: KAC2020L9969  NTA: 242677487  RERO: 02-A011343441  SUDOC: 138481059  VIAF: 85682579   WorldCat (עם VIAF): 85682579 
ערך זה הוא קצרמרבנושא אישים. אתם מוזמנים לתרום לוויקיפדיה ו.
יוסף בודקו

| --- | --- |

יוסף הכהן בודקו, שנות ה-30 של המאה ה-20
 לידה:  27 באוגוסט 1888 פלונסק, פולין
 פטירה:  16 ביולי 1940 (בגיל 51) ירושלים, ארץ ישראל
 מקום קבורה:  בית הקברות היהודי בהר הזיתים 
 תחום יצירה:  הדפס, ציור
 
יוסף הכהן בּוּדְקוֹ (בכתיב יידי: בודקאָ; בלועזית: Budko;‏ 27 באוגוסט 1888 – 16 ביולי 1940), צייר, גרפיקאי ואמן יהודי, יליד פולין. שימש כמנהלו של בית הספר לאמנות "בצלאל החדש" לאחר פתיחתו בשנת 1935.
תיאור

יוסף (במקור יוסק) בודקו נולד בפלונסק שבפולין בשנת 1888. אביו היה בעל מאפייה, יהודי מסורתי ומשכיל, מראשוני "חובבי ציון" בפלונסק. כנער למד בחדר ובישיבות שצ'צ'ין, מיר ולומז'ה. בהיותו בן שבע-עשרה עבר להתגורר בווילנה, על מנת ללמוד בבית הספר המקומי לציור. לאחר חמש שנות לימוד, עבר בודקו לברלין בירת גרמניה. החל משנת 1912 למד אצל הגרפיקאי והצייר היהודי הנודע הרמן שטרוק. בעקבות לימודיו בברלין החליט להתמקד בעיקר בחיתוכי עץ ובציור, ויצר שורה ארוכה של תחריטים, חיתוכי עץ ורישומים. מאוחר יותר, ובפרט לאחר עלייתו לארץ-ישראל, צייר גם בצבעי שמן על בד. נושאי יצירותיו שאובים ברובם מחיי היהודים בארצות הגולה, מחייה של העיירה היהודית בימי חג וימי חול, מתולדות עם ישראל ומן המקרא, אך חלק מהם גם ציורים לא-מציאותיים ועיטורים ליצירות בספרות העברית הרגילה. מתרומותיו החשובות לאמנות היהודית הן האילוסטרציות לספרים וכוללות, בין השאר, תחריטים להגדה של פסח (1916-1917), חיתוכי עץ לתיאור מאורעות בתנ"ך (1920), ועיטורים ליצירותיהם של ארנו נאדל (1920), ש"י עגנון, ביאליק (1923), שמואל לוין (1924), יצירת "כתב (גופן) בודקו" ועוד ועוד. כן תרם תרומה חשובה בתחום איורי תווי ספר (אקס ליבריס) עבריים, אשר בהם השתדל לנצל את האפשרויות הקישוטיות הגנוזות באות העברית. על חיתוכי העץ הנודעים שלו, שזכו לתהילה בעולם היהודי, נמנים: "חזון העצמות היבשות" (1920), "מעיינים בגמרא" (1923), "לא יברח איש כמוני", "קול ברמה נשמע" ועוד ועוד.
ב-10 ביולי 1933 עלה בודקו לארץ ישראל באניה "מרטה-וושינגטון", ושנתיים לאחר מכן, משנפתח בית הספר לאמנויות 'בצלאל החדש' בירושלים, כיהן בודקו כמנהל המוסד עד יום מותו. בודקו נפטר בירושלים ביולי 1940 ונטמן בבית הקברות בהר הזיתים. כחודש לאחר מכן, נערכה לזכרו בבית הנכות בצלאל תערוכה מקפת שאצר מרדכי נרקיס בה הוצגו 239 מיצירותיו. באוקטובר אותה שנה נדדה התערוכה למוזיאון תל אביב לאמנות.
גלריה

אלו עשר המכות, מתוך איורים להגדה של פסח, 1917
תצריב
מתוך איורים להגדה של פסח, 1917
תצריב
המתמיד, 1921
חיתוך עץ
ירמיהו, 1921
תחריט יבש
איור ל"הרבי מבכרך" מאת היינריך היינה, 1921
 חיתוך עץ
מסגד עומר, 1936
חיתוך עץ
לקריאה נוספת

H. Friedlander, Joseph Budko, 1920
ש. גארעליק, יוסף בודקא, תרפ"ד (1924).
'בודקו, יוסף', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 71–72. (הספר בקטלוג ULI)
גדעון עפרת, בצלאל החדש 1935 - 1955, האקדמיה לאמנות ועיצוב בצלאל, ירושלים, 1987.
אליק מישורי, לצייר בעברית - יוסף בודקו מעצב את מהדורת יובל החמישים של כתבי ח"נ ביאליק, הוצאת עם עובד, 2006.
גדעון עפרת, ברלין-ירושלים:אמנות העלייה מגרמניה, בית לאמנות ישראלית, תל אביב, 2015.
אריה קילמניק, גדעון עפרת ואירנה גורדון, 100 שנות אמנות הדפס בישראל, סדנת ההדפס ירושלים, 2015.
הערות שוליים

1 2  ארכיון המדינה, (Budko Joseph (formerly Budko Josek) (Jozef, ארכיון המדינה
↑  ארכיון המדינה, רשימת עולים 1933 (יולי - דצמבר) חיפה - עמ' 36 - מס' סידורי 24, באתר ארכיון המדינה
| --- | --- |
בקרת זהויות :  ICIA: 271311  NLI: 987007259275405171  PLWABN: 9810604653305606  BnF: cb14500803t (data)  GND: 134084446  ISNI: 0000 0001 0815 7801  LCCN: n85228086  NKC: zmp2016919607  NTA: 215795199  SELIBR: 266377  SUDOC: 075175878  ULAN: 500423379  VIAF: 5316400   WorldCat (עם VIAF): 5316400
הקטנת שפתי הפות

תוצאת ניתוח להקטנת שפתי הפות

תוצאת ניתוח להקטנת שפתי הפות
class=notpageimage|הצגה
הקטנת שפתי הפות או ניתוח לביופלסטי הוא ניתוח וגינופלסטי לשינוי שפתי הפות. הניתוח יכול להתבצע על השפתיים החיצוניות (אנ'), או השפתיים הפנימיות (אנ'). באמצעות הליך זה ניתן לשנות את גודל או צורת השפתיים, או לתקן את אי-הסימטריה ביניהן. ניתוח פלסטי זה שנוי מאוד במחלוקת עקב דמיונו הרב להשחתת איבר המין הנשי ו/או לח'יתאן.
גודל, צבע וצורת השפתיים

החלקים החיצוניים של איבר המין הנשי נקראים בשם הכולל "פות" וכוללים את השפתיים החיצוניות, את השפתיים הפנימיות, את הדגדגן, את השופכה ואת הנרתיק. הגודל, הצורה והצבע של השפתיים הפנימיות משתנים מאוד מאשה לאשה.
השפתיים הפנימיות עשויות להיות מוסתרות או גלויות על ידי השפתיים החיצוניות. לאחר הגדילה במהלך גיל ההתבגרות, השפתיים הפנימיות עשויות לגדול או להשתנות בעקבות לידה, עגיל (פירסינג) באיבר המין ואף לגדול פי 2 או 3 מגודלן הרגיל בזמן עוררות מינית.
הצבע, האורך, הגודל, הסימטריה והמראה הכללי של השפתיים החיצוניות והפנימיות משתנים מאוד מאישה לאישה. לעיתים קרובות השפתיים הן אסימטריות. לשפתיים החיצוניות יש נטייה לאבד מנפחן ולהיראות מדולדלות עם השנים. ולשפתיים הפנימיות יש נטייה להתארך או להתכהות עם השנים. כל מראה הוא מקובל ותקין.
תפקידי השפתיים הפנימיות

השפתיים הפנימיות הן רקמת זקפה והן שותפות בתחושת העוררות המינית של האישה. בעת גירוי מיני זורם דם לאזור השפתיים הפנימיות ומנפח אותן. מה שמסייע לאשה להגיע לאורגזמה.
השפתיים הפנימיות משמשות להגנת הפרוזדור הפותי מפני גירוי מכני, מניעת יובש ומניעת כניסת מזהמים לפתחי השופכה והנרתיק.
במהלך קיום יחסי מין הם תורמים לגירוי מיני של כל אזור הפרוזדור הפותי, הדגדגן והנרתיק של האישה ואיבר מינו של בן זוגה. גירוי של הדגדגן עשוי להתרחש באמצעות מתח/ משיכה של הדגדגן והעורלה שעליו על ידי משיכת וגירוי השפתיים הפנימיות.
בזמן עוררות מינית הם משומנים על ידי הריר המופרש בנרתיק ומסביבו כדי להפוך את החדירה ללא כאב ולהגן עליהם מפני גירוי.
פתח השופכה הנשי ממוקם בין השפתיים הפנימיות, ובכך הן ממלאות תפקיד חשוב בהנחיית זרם השתן במהלך הטלת השתן הנשית. השפתיים הפנימיות הומולוגיות למשטח השופכה הזכרי של הפין.
ניתוח > קהל יעד

קהל היעד של הניתוח הוא נשים המבקשות הקטנה ועיצוב שפתי הפות. לעיתים, הצורך יעלה בעקבות א-סימטריה בין צד ימין לצד שמאל אם כי לרוב מדובר במצב בו השפתיים הקטנות תלויות מעבר לשפתיים הגדולות (שפתיים חיצוניות). בנוסף, נשים החשות בנפיחות מגושמת במכנסיים או בבגד הים במיוחד כשמדובר בלבוש הדוק או חושפני מהוות קהל יעד נוסף לניתוח. קבוצה נוספת הן ספורטאיות שהמתלוננות על 'שפשוף' באזור למשל בזמן רכיבה על אופניים או ריצה. אצל נשים רבות הבעיה גורמת לדמוי עצמי נמוך ותיסכול שיכול להביא בהמשך לירידה בחשק מיני, הימנעות ממין אוראלי או קיום יחסים בחושך בלבד.
על מנת למטב את תוצאות הניתוח ויכולת הריפוי לאחריו, נשים מעשנות אשר לא מעוניינות להפסיק, זמנית או תמידית, לרוב יומלצו שלא לעבור את הניתוח. כמו כן, נשים אשר בעלות ציפיות שאינן ריאליות בקשר למראה התוצאה הסופית, עשויות גם הן להיות פסולות מניתוח להקטנת שפתי הפות.
לא צריך לבצע את הניתוח כאשר הפציינטית נמצאת בווסת, על מנת להפחית השפעות הורמנאליות ועליית סיכונים עקב זיהומים.
ניתוח > הרדמה

ניתן לבצע את הניתוח להקטנת שפתי הפות תחת הרדמה מקומית, הרדמה מודעת או הרדמה כללית, כניתוח בודד, או כניתוח משולב עם ניתוח גניקולוגי או קוסמטי אחר.